Ilona și Florin Ristei au câștigat sezonul 20 al show-ului. Cum au reacționat
| antena 1
Performanța celor doi a fost recompensată cu aplauze și entuziasm din partea publicului și a juriului.
Ilona și Florin Ristei au câștigat marea finală a sezonului 20 de la Te cunosc de undeva!, 25 mai 2024. Reacția lor a fost inedită
După anunțarea câștigătorilor, Ilona și Florin Ristei au sărit în sus de bucurie și s-au îmbrățișat, trăind un moment de neuitat. Ilona, vizibil emoționată, a declarat: „Nu știu ce să spun. Mă bucur, mă bucur foarte mult că ne-ați votat. Sunt foarte emoționată”. Reacția ei a reflectat efortul și pasiunea investite în fiecare reprezentație din cadrul competiției.
Sezonul 20 al emisiunii „Te cunosc de undeva!” a fost marcat de transformări uimitoare și prestații memorabile. Concurenții au dat tot ce au avut mai bun pentru a impresiona juriul și telespectatorii, iar Ilona și Florin Ristei au reușit să se remarce prin talentul și dedicația lor.
Victoria echipei Ilona și Florin Ristei la „Te cunosc de undeva!” sezonul 20 este o dovadă a talentului și perseverenței lor. Bucuria și emoția trăite pe scena finalei vor rămâne în amintirea lor și a fanilor emisiunii, consolidându-le locul în inimile telespectatorilor.
Cei doi au sărit în sus de bucurie, s-au îmbrățișat și au început să plângă. Lupta a fost una strânsă. Pe locul 4 s-a clasat echipa formată din Jo și Liviu Teodorescu, urmată pe locul 3 de echipa formată din Emi și Cuza.
Astfel că, lupta cea mare s-a dat între Connect-R și Shift și Ilona și Ristei, cei din urmă fiind marii câștigători. La final, toate echipele au mers pe scenă pentru a-i felicita pe câștigători.
Tot ce trebuie să știi despre Te cunosc de undeva sezonul 20
Ilona şi Ristei, Emi şi Cuza, Connect-R şi SHIFT, Jo şi Liviu, Eliza şi Zarug, Barbara şi Bella, Alexia Ţalavutis şi Dima şi Paula şi Romică sunt cei pe care ruleta personajelor îi va trece prin tot felul de emoţii de-a lungul unui sezon cu energie la puterea #20.
Show-ul transformărilor totale şi totodată unul dintre cele mai longevive talent show-uri din România, Te cunosc de undeva!, revine la Antena 1 cu cel de-al 20-lea sezon, din 17 februarie, în fiecare sâmbătă, de la 20.00.
„Sezonul 20! Aproape că nu îmi vine să cred! Îmi amintesc şi acum emoţiile începutului acestui proiect frumos! Sunt foarte bucuroasă că fac parte din juriul unuia dintre cele mai longevive show-uri de televiziune de la noi! Revenim în această primăvară cu o mulţime de surprize, pe care abia aşteptăm să le împărtăşim cu cei din faţa micilor ecrane!”, a declarat Andreea Bălan, în vreme ce Mihai Petre a completat: „Când spui sezonul 20, nu mai e nevoie de nicio altă descriere suplimentară. Am fost foarte surprins plăcut de echipa pe care am găsit-o aici şi sunt onorat ca împreună să le aducem telespectatorilor un sezon-spectacol, cu foarte multe surprize. De la un platou nou-nouţ, la o nouă grafică, venim cu multe noutăţi pe care abia aştept să le descoperiţi!”, spuneau jurații înainte de începerea noului sezon
Transforming show-ul le pregăteşte telespectatorilor un sezon cu energie la puterea 20 şi foarte multe surprize. 8 echipe de artişti au spus <Da> spectaculosului show al transformărilor şi vor putea fi urmăriţi pe Antena 1 şi AntenaPLAY.